समस्या समाधान गरेर लघुवित्त सबल बनाउनुर्छ : अर्थमन्त्री महत
अर्थमन्त्री प्रकाशशरण महतले लघुवित्त क्षेत्रमा देखिएका समस्या तत्काल समाधान गरेर यी संस्था सबल बनाउनुपर्ने बताएका छन् । नेपालमा विपन्न वर्ग, गरिब र महिलाको आय आर्जन र क्षमता विकासमा लघुवित्तको योगदान धेरै रहेकाले यो क्षेत्रमा देखिएको समस्या छिटो समाधान गरेर अघि बढ्नुपर्ने उनको भनाइ थियो ।
काठमाडौँ — अर्थमन्त्री प्रकाशशरण महतले लघुवित्त क्षेत्रमा देखिएका समस्या तत्काल समाधान गरेर यी संस्था सबल बनाउनुपर्ने बताएका छन् । नेपालमा विपन्न वर्ग, गरिब र महिलाको आय आर्जन र क्षमता विकासमा लघुवित्तको योगदान धेरै रहेकाले यो क्षेत्रमा देखिएको समस्या छिटो समाधान गरेर अघि बढ्नुपर्ने उनको भनाइ थियो ।‘अहिले लघुवित्तमा केही समस्या देखिएको छ, यसलाई कसरी स्वस्थ बनाउने भन्ने सबैको चिन्ताको विषय हो,’ उनले भने, ‘केही समस्यालाई देखाएर स्वार्थ समूहले खेल्ने प्रयास गरेको देखिएको छ, यस्तो राम्रो क्षेत्रलाई राजनीतिकरण गर्न खोज्नेलाई कदापि सफल हुन दिने छैनौं ।’शनिबारदेखि काठमाडौंमा सुरु भएको चौंथौ राष्ट्रिय लघुवित्त सदस्य सम्मेलन उदघाट्न कार्यक्रममा अर्थमन्त्री महतले यस्तो बताएका हुन् । ‘स्वस्थ लघुवित्त, समृद्ध सदस्य’ नारासहित सुरु भएको उक्त सम्मेलनको उद्घाटन गर्दै अर्थमन्त्री महतले लघुवित्तकै कारण नेपालका दूरदराजका नागरिक समक्ष वित्तीय पहुँच र जीविकोपार्जनमा योगदान पुगेको बताए ।७७ वटै जिल्लामा फैलिएका लघुवित्तले गाउँगाउँका नागरिकमा बचत र ऋण परिचालनको ज्ञान समेत दिएको अर्थमन्त्री महतको भनाई थियो । प्रजातन्त्र र लोकतन्त्र आएपछि नेपालमा लघुवित्त र सहकारीमा धेरै विकास भएको स्मरण गर्दै उनले गरिबीलाई शून्यमा झार्ने, स्थानीय स्तरमा लघुउद्यम र स्वरोजगार बनाउने तथा स्थानीय अर्थतन्त्रलाई राष्ट्रिय अर्थतन्त्रमा जोड्न धेरै सहयोग पुगेको उनले बताए ।